Volkswagens konseptbil får Tesla-rekkevidde
ARTIKKELEN ER OVER TRE ÅR GAMMEL Bare ifjor ble det solgt hele 8943 elektriske VW Golf i Norge. Nå er bilen som kan ha mye av teknologien som vil bli brukt i fremtidens elektriske folkevogner, konseptbilen Budd-e, vist frem på CES, verdens største teknologimesse i Las Vegas, USA. Den har mange likhetstrekk med VW folkevognbuss konsept, Bulli, som ble vist frem i 2011. Men også Ford, BMW og flere andre bilprodusenter hadde med seg mye ny teknologi til fremtidsbilen. Den futuristiske flerbruksbilen skal ifølge Volkswagen «åpne vinduet mot 2019» uten at de sier noe mer om når den blir å finne på veien. Budd-e er utrustet med en motor som leverer 121 kW til alle fire hjulene. Det meste i bilen kan kontrolleres med håndbevegelser, inklusive åpning av dørene. Fra bilen skal du også kunne koble deg på alskens smarte hjemmeløsninger som er tilknyttet nettet. Les også: Vil lage oppladbar flyvende bilRett foran føreren er det tre paneler som viser både navigasjon, kjøretøystatus og infotainment system. Fikk med deg denne: Derfor blir det uforståelige trafikkøer – Bilen forteller en historie om kommende teknologi i større grad enn den er en indikasjon på en fremtidig minivan, sier VWs talsmann Darryl Harrison til Autoblog. Volkswagen ser for seg at batteriet skal kunne lades opp til 80 prosent kapasitet i løpet av 15 minutter. BMW har med seg konseptbilen, BMW iFuture Interaction, en toppløs variant av deres ladbare sportsbil, i8. Inni denne har de stappet en masse moderne teknologi. Husker du denne? VG testet selvkjørende Volvo - midt i Gøteborg Mer snacks fra årets CES-messe finner du her: * Sjekk kjøleskapets innhold uten å åpne døren * Her er de nyeste og merkeligste teknoduppeditteneOgså et såkalt «bumper detect system» et system som automatisk identifiserer og aktiverer et kamera når noen smeller borti bilen din når den er parkert, er blant nyvinningene som er på BMW-konseptet. Du får selvsagt også en melding og bilde på telefonen din av situasjonen. Ford annonserte også at de vil øke sin testflåte av selvkjørende biler- fra ti til 30. Prøvekjøringsflåten vil primært finne sted i USA. En ny type sensorer, som ligner på en ishockeypuck, kalt Solid-State Hybrid Ultra PUCK, har sensorer med en rekkevidde på 200 meter. Les også: Blind mann kjører! Både sensorens forbedrede evne til å lese omgivelsene og dens hendige størrelse (den kan lett få plass inne i sidespeilet) skal ifølge Ford gjøre at en produksjonsklar selvkjørende bil kan være på veien om ikke altfor lenge. – Ved å legge til de nyeste generasjonene av datamaskiner og sensorer bringer Ford stadig nærmere det å ha en fullt ut selvkjørende bil klar for produksjon, sier Jim McBride, Fords tekniske leder for selvkjørende kjøretøy.En annen teknologi som det skandalerammede Volkswagen selskapet viste frem, og som skal være langt nærmere massemarkedet, er ny teknologi som skal gi deg muligheten til å styre instrumentene i VW Golf ved hjelp av hendene. I konseptet e-Golf Concept ble en helt ny teknologipakke vist frem. Den inneholder blant annet induksjonsladning for mobiltelefon (som allerede blant andre storebror Audi har fått) et elektronisk akustikk-system inni bilen som skal gjøre det lettere for de foran og prate med de i baksetene og så videre.
Det nye elbilkonseptet fra Volkswagen skal gå hele 530 kilometer på en ladning. Budd-e har verdenspremiere i Las Vegas.